[{"text_idx": "#000004", "text": "Pan ddaw eu hamser yn Only Kids Aloud i ben, gall yr aelodau ymuno a\u0302\u2019n carfan gynyddol o Alumni er mwyn cadw mewn cyswllt ag Elusen Aloud."}, {"text_idx": "#000005", "text": "Cafodd Elusen Aloud y fraint o weithio gyda miloedd o blant dros y blynyddoedd drwy raglenni Only Kids Aloud ac mae\u2019n hyfryd pan mae cyn-gyfranogwyr yn cadw mewn cyswllt a\u0302 ni, ac a\u0302\u2019i gilydd."}, {"text_idx": "#000006", "text": "Yn 2020, fe wnaethom ni ddatblygu Cynllun Alumni OKA, gan roi\u2019r cyfle i gyn-aelodau barhau a\u0302\u2019u perthynas ag Aloud a chadw mewn cyswllt a\u0302 ffrindiau OKA."}, {"text_idx": "#000007", "text": "Pan fydd aelod OKA yn dod yn Alumni, bydd yn derbyn bathodyn pin arbennig i gofio am eu hamser gyda\u2019r co\u0302r."}, {"text_idx": "#000008", "text": "Cael y newyddion diweddaraf am Aloud, digwyddiadau a pherfformiadau"}, {"text_idx": "#000009", "text": "Cadw mewn cyswllt a\u0302 ffrindiau OKA"}, {"text_idx": "#000010", "text": "Cael eich cynnwys mewn cyfleoedd i gydganu yn y dyfodol"}, {"text_idx": "#000011", "text": "Ydych chi wedi bod yn aelod o Go\u0302r Only Kids Aloud, neu ydych chi\u2019n gwybod am rywun a fu? Cysylltwch a\u0302 ni heddiw i roi gwybod i ni. Fe fyddem ni wrth ein bodd yn cadw mewn cyswllt a\u2019ch helpu i gynnal cyswllt ag Elusen Aloud."}, {"text_idx": "#000012", "text": "\u201cRoedd yn rhaid i mi ysgrifennu i ddiolch i chi i gyd am y profiad arallfydol a roddoch chi i fy merch. Mae hi wastad wedi bod wrth ei bodd yn canu ac mae ei hysgol wedi rhoi ychydig o gyfleoedd iddi wneud hyn, ond mae\u2019r hyn a gafodd hi o fod yn rhan o Only Kids Aloud wedi bod ar lefel arall yn gyfan gwbl.\u201d"}, {"text_idx": "#000013", "text": "\u201cMae\u2019n anodd mynegi\u2019r effaith mae gweithio\u2019n agos gydag arbenigwyr fel chi, sydd a\u0302 chymaint o angerdd a brwdfrydedd am gerddoriaeth a chanu, wedi\u2019i chael arni. Mae ganddi fwy o hyder a chaiff hyd yn oed mwy o lawenydd o ganu, ac mae\u2019n fwy parod i roi cynnig ar unrhyw beth newydd. Mae hefyd wedi elwa o gwrdd a\u0302 phlant union fel hithau o bob rhan o Gymru a phrofi mor hudolus yw canu gyda chymaint o rai eraill sy\u2019n dwlu arno gymaint a\u0302 chi. Mae wedi gwneud cyfeillgarwch y credaf y bydd yn para am byth.\u201d"}, {"text_idx": "#000014", "text": "Helpwch i gadw'r gerddoriaeth yn fyw"}, {"text_idx": "#000015", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000016", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000019", "text": "Byddwch ymysg y cyntaf i glywed am ddigwyddiadau ar y gweill ac unrhyw newyddion cyffrous"}]